अगर आप नहीं चाहते कि आपका भी वही हश्र हो जो इस वेश्‍या का होनेवाला है, तो आपको क्या करना चाहिए? परमेश्‍वर अपने दूत के ज़रिए ज़ोर देकर कहता है: “हे मेरे लोगो, उस में से निकल आओ।” (प्रकाशितवाक्य 18:4) जी हाँ, इन धर्मों से निकल आने का यही वक्‍त है! इसके बाद आपको क्या करना चाहिए? क्या आपको नास्तिक बन जाना चाहिए? नहीं, क्योंकि उनका भी भविष्य अंधकारमय है। (2 थिस्सलुनीकियों 1:6-9) बचने का सिर्फ एक ही रास्ता है, सच्चे धर्म की पनाह लेना। मगर आप सच्चे धर्म को कैसे पहचान सकते हैं?